Source: http://pozfond.sk/sk/informacny-obsah/ine/vydrzanie-pozemkov-do-vlastnic
Timestamp: 2017-06-23 05:06:11+00:00
Document Index: 16496912

Matched Legal Cases: ['§ 134', '§ 129', '§ 80', '§ 63', '§ 34', '§ 63', '§ 63', '§ 1', '§ 17', '§ 22', '§ 34', '§ 16', '§ 10', '§ 63', '§ 63', '§ 63', '§ 21', '§ 34']

Vydržanie pozemko... - Slovenský pozemkový fond
pondelok 8:30 - 12:30 streda 8:30 - 17:00 piatok 8:30 - 12:30
Vydržanie pozemkov do vlastníctvaVydržanie vlastníckeho práva k nehnuteľnosti
A. Inštitút vydržania vlastníckeho práva - všeobecne
Právny inštitút vydržania vlastníckeho práva je z hľadiska platnej právnej úpravy primárne obsiahnutý v ustanovení § 134 zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník). Ďalšiu súvisiacu právnu úpravu predstavujú ustanovenia § 129 a nasl. Občianskeho zákonníka.
Z hľadiska relevantného posúdenia všetkých atribútov vydržania - právny inštitút vydržania predstavuje osobitný (originárny) spôsob nadobudnutia vlastníckeho práva zo zákona (ex lege). S prihliadnutím na doterajšiu rozhodovaciu prax súdov možno klasifikovať predpoklady vydržania nasledovne.: Spôsobilý predmet vydržania
Právnym následkom splnenia vyššie uvedených predpokladov vydržania je nadobudnutie vlastníckeho práva alebo práva zodpovedajúceho vecnému bremenu oprávneným držiteľom, a to okamihom uplynutia vydržacej doby a zároveň zánik vlastníckeho práva doterajšieho vlastníka.[1] Predpoklady sú stanovené tak, že musia byť splnené kumulatívne - ak z nich nie je splnená čo i len jedna, nedochádza k vydržaniu.
Subjektom vydržania môže byť tak fyzická, ako aj právnická osoba, prípadne štát, pokiaľ je účastníkom občianskoprávnych vzťahov .
Na zápis vlastníckeho práva k nehnuteľnosti vydržaním sú spôsobilé nasledovné listiny.:
právoplatné súdne rozhodnutie vydané na základe určovacej žaloby oprávneného držiteľa podľa ustanovenia § 80 písm. c) Občianskeho súdneho poriadku
osvedčenie vyhlásenia o vydržaní v zmysle § 63 zákona č. 323/1992 Zb. o notároch a notárskej činnosti (Notársky poriadok) v znení neskorších predpisov (ďalej len „Notársky poriadok“).
Nadobudnutie vlastníctva k nehnuteľnosti vydržaním vyznačí katastrálny odbor okresného úradu na základe príslušnej listiny.:
súdne rozhodnutie,
rozhodnutie správneho orgánu
alebo formou notárskej zápisnice (osvedčenie notára).
Do katastra nehnuteľností sa zapisujú formou záznamu podľa ustanovenia § 34 zákona č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov (ďalej len „katastrálny zákon“).
B. Vyjadrenie SPF v zmysle § 63 Notárskeho poriadku
Slovenský pozemkový fond (ďalej aj ako „SPF“ alebo „fond“) je v zmysle § 63 písm. a) bod 3 Notárskeho poriadku príslušnou právnickou osobou pre vydanie vyjadrenia k osvedčeniu vyhlásenia o vydržaní formou notárskej zápisnice (ďalej aj ako „vyjadrenie“). Pri vydávaní vyjadrení k vzniku vlastníckeho práva vydržaním SPF postupuje i v zmysle platného interného predpisu, ktorým je upravený jeho postup pri vydávaní predmetných vyjadrení.
SPF je príslušný na vydanie vyjadrenia, ak predmetom vydržania sú nehnuteľnosti.:
v správe SPF podľa ust. § 1, § 17 a § 22 zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov, § 34 ods. 3 prvá veta zákona č. 330/1991 Zb. o pozemkových úpravách usporiadaní pozemkového vlastníctva, obvodných pozemkových úradoch, pozemkovom fonde a o pozemkových spoločenstvách v znení neskorších predpisov, § 16 ods. 1 písm. a) zákona č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a § 10 ods. 1 zákona č. 97/2013 Z. z. o pozemkových spoločenstvách v znení neskorších predpisov,
Vyjadrenie k osvedčeniu vyhlásenia o vydržaní formou notárskej zápisnice vydáva právny odbor SPF / referát vydržania vlastníckeho práva. Vyjadrenie podpisuje riaditeľ právneho odboru.
Vyjadrenie vydáva na základe.:
žiadosti o vydanie vyjadrenia v zmysle § 63 písm. a) bod 3 Notárskeho poriadku (ďalej len „žiadosť“), dokladov k žiadosti, (viď príloha nižšie),
ďalších doplňujúcich podkladov - napríklad z regionálneho odboru SPF, v územnej pôsobnosti, ktorého sa nehnuteľnosť nachádza (ďalej aj ako „príslušný regionálny odbor“), resp. od iných subjektov Podkladom pre vypracovanie a vydanie vyjadrenia je písomná žiadosť o vyjadrenie k osvedčeniu vyhlásenia o vydržaní podľa § 63 Notárskeho poriadku, ktorú predloží osoba, v prospech ktorej sa vlastnícke právo alebo právo zodpovedajúce vecnému bremenu má vydržať (ďalej len „žiadateľ“). Náležitosti žiadosti a nevyhnutné prílohy
Žiadosť má obsahovať.: Základné (identifikačné) údaje o osobe žiadateľa. Takýmito údajmi sú pri.:
právnickej osobe – názov, sídlo, IČO, prípadne telefonický kontakt a e-mail
Právne skutočnosti a dôkazy (doklady a iné súvisiace listiny), o ktoré žiadateľ opiera svoje tvrdenia o vydržaní vlastníckeho práva k nehnuteľnosti alebo práva zodpovedajúceho vecnému bremenu a ktoré tvoria prílohy žiadosti, napr.: kúpna zmluva, zámenná zmluva, darovacia zmluva, iná listina, doklad o odovzdaní pozemkov do užívania JRD, prídelová listina, výmer o vlastníctve pôdy, konečný rozdeľovací plán o prídele, list vlastníctva, pozemno-knižná vložka, identifikácia parciel, geometrický plán, pozemková mapa, katastrálna mapa, rôzne náčrty, a iné.
Povinnou prílohou k žiadosti je „čestné prehlásenie žiadateľa“ (viď príloha nižšie). Prílohy k žiadosti – doklady (ich overené kópie, predkladajú sa individuálne podľa prípadu).:
Čestné prehlásenie žiadateľa (vzor – viď príloha nižšie) – úradne overený podpis
Splnomocnenie (v prípade ak žiadateľa zastupuje iná osoba – FO resp. PO)
Doklady o prídele pozemkov do vlastníctva (prídelová listina, výmer o vlastníctve pôdy, konečný rozdeľovací plán, listina o odovzdaní pozemkov do užívania JRD a pod.) – úradne overená kópia Kópia katastrálnej mapy (mapa KN) so zakreslením právneho stavu
Doklady, ktorými žiadateľ mieni preukázať oprávnenú držbu (kúpna zmluva, zámenná zmluva, darovacia listina, iná zmluva alebo listina alebo právny úkon, z ktorého žiadateľ odvodzuje svoje vlastnícke právo) – úradne overená kópia Vyjadrenie obce – v zmysle § 63 písm. a) bod 2. zákona č. 323/1992 Zb. o notároch a notárskej činnosti (Notársky poriadok) v znení neskorších predpisov (vzor – viď príloha nižšie) – originál listiny resp. úradne overená kópia
- či má resp. nemá výhrady k vzniku vlastníckeho práva vydržaním, - o úhrade miestnych daní z nehnuteľností, - že jej nie je známy pobyt NV, resp. ich právnych nástupcov
Prehlásenia podielových spoluvlastníkov – že nemajú výhrady k vzniku vlastníckeho práva vydržaním (vyjadrenia osôb, ktorých posledný zápis v KN preukazuje vlastnícke právo k nehnuteľnostiam resp. ich právnych nástupcov) – úradne overený podpis
Prehlásenie osôb znalých miestnych pomerov (svedkov) – úradne overený podpis
Osvedčenie o dedičstve resp. dedičské rozhodnutie Vydanie vyjadrenia - procesný postup v rámci SPF
ak sa žiadateľ dostaví na príslušný regionálny odbor alebo právny odbor osobne a požiada o informáciu k vydržaniu vlastníckeho práva k nehnuteľnosti (bez písomnej žiadosti) preveruje sa či je SPF príslušnou právnickou osobou pre vydanie vyjadrenia, a zároveň sa žiadateľovi poskytne informácia o náležitostiach žiadosti
žiadosť sa podáva v podateľni na príslušnom regionálnom odbore alebo v podateľni na generálnom riaditeľstve (ďalej aj ako „miesto podania“)
ak predložená žiadosť neobsahuje údaje a písomnosti nevyhnutné k vydaniu vyjadrenia príslušný regionálny odbor alebo právny odbor vyzve listom žiadateľa alebo jeho splnomocneného zástupcu na jej doplnenie s uvedením časového termínu, do ktorého sa má uskutočniť doplnenie požadovaných skutočností resp. podkladov
v prípade, ak v uvedenom časovom termíne SPF neobdrží doplnenie podkladov, žiadosť môže byť uzavretá – a to vyjadrením s výhradami z titulu neuvedenia doplňujúcich skutočností resp. nepredloženia požadovaných podkladov
v zmysle pokynu predsedníčky ÚGKK č. P-473/2011 zo dňa 21.01.2011 sú na SPF zasielané oznámenia o všetkých prípadoch, v ktorých je na okresný úrad – katastrálny odbor (v minulosti správa katastra) za účelom zápisu vlastníckeho práva záznamom doručené osvedčenie o vydržaní vlastníckeho práva vydané notárom – bez vyjadrenia SPF, tieto oznámenia (vrátane notárskych zápisníc), ako i iné podania rovnakého charakteru zo strany ďalších fyzických alebo právnických osôb – sú riešené postúpením na Notársku komoru SR, Ministerstvo spravodlivosti SR resp. v rámci vlastnej činnosti zabezpečením ďalšieho právneho postupu
v prípade potreby doplnenia informácií, alebo nejasností sa žiadateľ môže obrátiť.:
priamo na príslušný regionálny odbor (osobne, telefonicky, e-mailom)
právny odbor / referát vydržania vlastníckeho práva SPF (osobne, telefonicky - 02/20 941 111, 20 941 254, e-mailom – pravne[at]pozfond.sk)
vybavenie žiadosti a vydanie vyjadrenia
1) § 21 Občianskeho zákonníka
2) § 34 ods. 1 zákona č. 330/1991 Zb. v znení neskorších predpisov
[1] Vlastníkom vydržaného pozemku sa držiteľ stáva okamihom, kedy splnil podmienky vydržania - ďalšie právne skutočnosti pre nadobudnutie vlastníckeho práva vydržateľom zákon nevyžaduje (Rozsudok NS ČR z 27.04.1999, sp. zn. 2 Cdon 1134/1996).
Vzor čestného prehlásenie žiadateľa (vydržanie vlastníckeho práva).doc [.doc, 58 kB]
Vzor vyjadrenie obce k vydržaniu k vydržaniu vlastníckeho práva.doc [.doc, 61 kB]Informácia pre žiadateľa k žiadosti o vydržanie vlastníckeho práva.pdf [.pdf, 132.8 kB]
Vydržanie pozemko...
©SPF 2014Dizajn a programovanie: Millennium